D IAC RO N IA doi:10.17684/i11A160r0 
ISSN: 2393-1140 


Impavidi progrediamur! www.diacronia.ro 


Popularizarea relativitatii lingvistice 
Spiros A. Moschonas8@&* 


Departamentul de Studii ale Comunicării si Mass-Media, Universitatea Naţională si Capodistriană din Atena, 
1 Sofocleous Str, 10559 Atena, Grecia 


Despre articol Rezumat 
Istoric: Lucrarea de fata distinge trei faze ale popularizării relativităţii lingvistice: faza 
Primit 5 decembrie 2019 iniţiată de Benjamin Lee Whorf însuşi; o a doua fază, în care relativitatea ling- 
Acceptat 4 mai 2020 vistică a fost formulată si testată ca ipoteză de cercetare; si faza curentă, in care 
Publicat 10 iunie 2020 afirmaţii întemeiate pe relativitatea lingvistică apar in mass media. Pentru a di- 
agnostica răspîndirea acestui fenomen, am avut în vedere 560 de articole în en- 
Cuvinte-cheie gleza şi greacă, apărute în presa tipărită şi electronică. Articolele au fost publicare 
antropologie lingvistică de-a lungul perioadei 2010-2019. Por fi împărţite, nu absolut neechivoc, în 
psiholingvistică optsprezece categorii. Unele dintre articole relatează explicit despre cercetări 
etnolingvistica asupra relativitatii lingvistice, in timp ce altele, abordind teme diverse—eficienta 
istoria limbii discursului managerial, justetea corectitudinii politice, posibilitatea de a comu- 


nica cu ființele extraterestre etc.—, operează implicit cu idei stimulate de relati- 
vitatea lingvistică. Numărul mare de categorii, precum si existenţa tacită a unor 
asemenea idei într-un număr crescînd de articole sînt indicatori ai gradului de 
popularitate atins de relativitatea lingvistică în discursul lingvisticii populare. 


1. Observaţii introductive 


„Numele lui Whorf a avut aceeași soartă cu a multor medici care au pus un diagnostic de boală revolu- 
tionar, în sensul că starea sau «boala » pe care a diagnosticat-o a ajuns să-i poarte numele, Whorfianism.” 
Aşa grăit-a Silverstein (2000, p. 85). 

Unicul scop al acestui eseu este acela de a ne face o idee despre cit de răspîndită este boala. Diagnosticul 
meu nu va avea în vedere boala, ci răspîndirea ei, cu dimensiuni deduse din texte apărute în presă, ce 
se ocupă de teme lingvistice care poartă fie amprenta, fie presupozitiile relativităţii lingvistice. A căuta 
presupozitiile unei idei oarecare in texte care se ocupă de acea idee sau care presupun acea idee este— 
trebuie să admitem—o procedură partial circulară. Totuşi, cel care va dori să descopere ceva într-un text 
nu se va împiedica de atîta lucru și, găsind ceea ce caută, se va simţi destul de satisfăcut. Meritele textelor 
scrutate vor fi discutate în cele ce urmează. 

S-ar putea ridica obiectiunea că popularitatea unei idei nu poate fi diagnosticată decît dacă ideea este 
definită anterior, cu o anumită rigoare „științifică. Într-adevăr, este necesară o definiţie a relativităţii 
lingvistice, care să dea oricui posibilitatea de a căuta multiplele fațete ale relativităţii lingvistice într-un 
corpus ca cel avut în vedere aici si acum. Pentru scopurile noastre însă, o definiţie operaţională sau un 
ghid intuitiv care să ne sprijine în constituirea corpusului este îndeajuns. Încercarea de definire precisă a 
esenței noţiunii de relativitate este o capcană ce ar trebui evitată. Ideea în sine de relativitate este instabilă, 
suferă transformări pe măsură ce vorbim. La un moment dat în cursul diseminării ei, ideea s-a osificat, s-a 
simplificat; a devenit stereotipă, schematică, mai ușor de gestionat. A reprezentat aceasta Faza 2, cred eu, a 
unui proces continuu de popularizare a relativităţii lingvistice. Privită din perspectiva Fazei 3 (faza în care 
probabil că ne aflăm acum), faza aceea (Faza 2) iese în evidență prin următoarea simplificare: relativitatea 
lingvistică— sau relativitatea lingvistică per se— reprezintă ideea că fiecare limbă exprimă o perspectivă 
diferită asupra lumii; legată de aceasta apare ideea geamănă că limba determina gindirea—determinism 

lingvistic. Asa este şi continuă să fie prezentat relativismul lingvistic în cărţile de introducere în lingvistică 
(e.g Lyons, 1981, p. 303-317; Fromkin, Rodman & Hyams, 2011, p. 310-315; Baker & Hengeveld, 
2012, p. 354-357). 

Există o ambiguitate intenţionată în expresia „popularizarea relativităţii lingvistice”. La origine, re- 
lativitatea lingvistică nu a reprezentat o noţiune de popularizat; mai degrabă, ea a funcţionat ca noţiune 
popularizatoare. Cel mai celebru popularizator a ce va fi însemnat relativitatea a fost Benjamin Lee Whorf. 
Din prea-accesibila sa operă (Whorf, 1956), multe dintre cele mai inflente texte ale sale sînt scrise cu scop 
popularizator, adresate fiind ele unui public larg, nu doar unui cerc strimt de lingviști, antropologi, boasisti 
(Darnell, 2001; 2006). Nu Whorf a venit cu ideea „relativității — ea există, explicit, la Sapir, profesorul 
lui Whorf (de unde „ipoteza Sapir-Whorf”), si ar trebui numărată si printre principiile metodologice ale 
lui Boas, profesorului lui Sapir (O limbă ar trebui descrisă în propriii săi termeni). 

În lingvistica modernă, „arbitraritatea semnului” a lui Saussure (sau mai bine spus „arbitraritatea rela- 
tivă”) ar putea funcţiona foarte bine ca termen alternativ pentru „relativitatea lingvistică”; cf. Benveniste 
(1939, p. 50-51) asupra „pensée historique et relativiste de la fin du xix* siècle”, „gîndirii historiciste si 
relativiste a sfârşitului de secol XIX”, care se spune că l-a influenţat pe Saussure!. Într-adevăr, Iluminismul 
francez si romantismul german mustiseră de idei de relativitate lingvistică (originile limbii, „spiritul” lim- 
bii, „climatul” unei limbi). Pînă si inospitalierul Ev Mediu, în materie de relativism, a cochetat cu ideea că 
limba poate fi folosită în convertirea necredinciosilor sau în cizelarea canonului moral al unei societăți”. 
Relativitatea nu s-a născut odată cu Whorf. 


2. Trei faze ale popularizării relativităţii lingvistice 


Relativitatea nu s-a născut odată cu Whorf, numai că el a fost cel care a botezat-„o”; sia scris teoretic despre 
ea. I-a dat un nume în auzul marelui public, inspirat de noţiunea relativităţii în fizică— deja populară 
la vremea aceea. Nu sînt sigur că plasarea intens-contestatelor rezultate ale speculațiilor lingvistice pe 
o poziţie comparabilă în mod peren cu cea a faptelor demonstrate irefutabil de o ştiinţă tare ca fizica a 
reprezentat o acţiune inteleapta. 

La urma urmelor, nu s-a înţeles niciodată ce anume era acel „ceva” pe care relativitatea lingvistică se 
străduia să-l popularizeze. După apariţia lucrării lui Whorf (1956), relativitatea lingvistică (în continuare, 
RL) a devenit noţiunea de popularizat. Să spunem că aceasta a constituit faza a doua în popularizarea RL 
şi că ea urma fazei întii, a lui Whorf. Faza întîi isi avusese originea în lingvistica antropologica, faza a doua 
izvora din psiholingvistică. Conform lui Pavlenko (2014, p. 14), ceea ce avea să fie cunoscut ca „ipoteza 
Sapir-Whorf” (cele două idei gemene: relativitatea lingvistică per se şi determinismul lingvistic) ar fi mai 
bine să fie botezat „ipoteza Brown-Lenneberg” (v., e.g., Brown & Lenneberg, 1954). În cursul acestei 
faze a doua de popularizare, RL s-a consolidat în arhicunoscuta dublă noţiune de relativitate lingvistică 


! Saussure se apropie cel mai mult de formularea unui principiu al relativității lingvistice în Ecrits de linguistique générale: 
„Nu gîndul este cel ce creează semnul, ci este semnul cel care ghidează fundamental gindul” (Saussure, 2006, p. 27-28, unde 
‘fundamental’/engl. ‘fundamentally’ traduce ‘primordialement’). Însă, data fiind preocuparea lui Saussure în legătură cu 
»l essence double du langage”, este discutabil dacă această formulare trebuie interpretată în direcţia a ceea ce noțiunea de relativi- 
tate lingvistică, apărută mai tîrziu, ajunge să însemne. Cit despre versiunea herderiană a relativităţii: Saussure s-a opus punctului 
de vedere potrivit căruia o limbă „caracterizează tipul mental al grupului social care o vorbeşte” sau „caracterul psihologic al 
unei naţiuni” (Saussure, 1995, p- 312); şi a avertizat împotriva tendinței de a considera că „geniul” unei rase are vreun efect 
determinant asupra limbii ( p. 317). De asemenea, a avertizat împotriva „rezonabilei” ipoteze că mediul și clima afectează limba 
(p. 203). 

Pentru descrieri istorice, v. Miller (1968); Koerner (1992; 2002, p. 39-62); Penn (1992); Joseph (1996); Elffers (1996); 
Stam (1980); Darnell (2001, ch. 5; 2006); Leavitt (2011)—dar si Lee (1996). Există, se pare, două şcoli: unii istorici detectează 
originile whorfianismului in romantismul german; alţii, limitindu-se la „sursele imediate” ale antropologiei boasiene, refuză să 
facă la fel si trebuie să explice de ce. Astfel, ambele școli adoptă relativismul humboldtian/herderian drept cadru de referință. O 
expunere completă a istoriei evoluţiei RL, începînd probabil cu sofistii, nu există. Sugestia rezonabilă a lui Bock (2003, p. 463) 
că Retorica III a lui Aristotel este un precursor timpuriu al RL este respinsă de Koerner (2002, p. 41), care crede că i-a găsit 
precursorul în Leibniz. 

3 Antropologul Harry Hoijer (1954) a fost probabil cel care a lansat expresia „ipoteza Sapir-Whorf”; cf. Koerner (2000). 

propriu-zisă şi determinism lingvistic; și tot atunci a început să se dezvolte și metodologia—mai mult 
experimentala—de testare a RL ca ipoteză de lucru, în ciuda faptului (cred că este un fapt) că RL s-a vrut 
iniţial a fi mai degrabă un termen-umbrelă pentru un set de observaţii lingvistice decît o ipoteză ce ar trebui 
demonstrată. 

Roger Brown (1958, p. 229-231) s-a apucat să explice noțiunea de relativitate lingvistică pe fundalul 
unui punct de vedere opus, pe care îl considera prevalent în perioada aceea—sau cel puţin așa pretindea: 
obiectivismul. Ceea ce „se crede la scară larga” despre limba si gîndire, spune Brown, este că mesajul si 
codul sînt separate: cei mai mulţi oameni, mai ales datorită învăţării limbilor străine, ajung să cocheteze 
cu „obiectivismul”: un fel de antonim al relativităţii. Obiectivismul era, conform lui Brown, „concepţia 
populară”, poate deoarece nu avea nevoie de justificare. Relativitatea juca rolul ratatului. Trebuie men- 
tionat că, ocazional, Whorf însuși a adoptat aceeași retorică (cf. Schultz, 1990), dînd impresia că apăra 
relativitatea împotriva prejudecatilor ce domneau în tipul de gîndire dominant în vremea sa—gindirea 
Medie Europeană Standard, poate. 

Putem vorbi despre o a treia fază în popularizarea RL, care vine după popularizarea întreprinsă de 
Whorf şi după popularizarile popularizării, întreprinse de cei de teapa lui Brown si Lennenberg? Trăim 
cumva o nouă eră a „whorfianismului popular”? Convingerea mea este că, într-adevăr, RL trece printr-o 
nouă fază a popularizării. Dar înainte să aduc dovezi pentru afirmaţia mea, să ne oprim puţin asupra a ceea 
ce au de spus experţii în această problemă, i.e. jurnaliștii lingvisticii. 

McWhorter, în polemica si polemizabila sa lucrare The Language Hoax, insistă asupra unei distincţii 
ce ar trebui făcută între whorfianismul academic și popular. Se înţelege că formațiunea verbală din expre- 
sia „limba da formă gîndirii” este folosită cu sensurile ‘controlează, “afectează, “influenţează, ‘determina, 
“constrînge, 'canalizează. În concepţia lui, whorfianismul este ipoteza sau, mai bine zis, maxima că „limba 
dă formă gîndirii” (McWhorter, 2014, ch. 3). „Pur şi simplu, whorfianismul popular [...] nu este adevărat. 
Neo-whorfianismul academic este—să n-aveţi nicio îndoială”, spune McWhorter, academicul (p. 48). Prin 
urmare, pentru McWhorter, whorfianismul academic este pur si simplu corect, iar whorfianismul popular 
este pur si simplu fals. Foarte convenabil, desigur: relativitatea în ştiinţă este o realitate; relativitatea 
populară în afara ştiinţei, dar avînd originea în aceasta, nu este. Dar whorfianismul popular nu este chiar 
atît de diferit de whorfianismul academic, fie şi numai dacă ne gindim că atitia profesionişti, începînd cu 
Whorf, au trecut ei înșiși la popularizarea propriilor observaţii asupra RL. În istoria ideilor lingvistice, RL 
este probabil singura constelație ideologică ce cunoaște granite atât de estompate între lingvistica populară 
şi cea profesionistă. Lucările publicate în categoria (RL2) de mai jos sînt un exemplu de cît de estompată 
este distincţia dintre lingvistică si lingvistica pupulara în chestiunea RL. 

Să încercăm însă a urmări linia de argumentatie a lui McWhorter şi să punem întrebarea: Cine sînt 
falsificatorii relativităţii ştiinţifice în discursul popular? Pentru McWhorter, whorfianismul popular este 
consecința unor „cărți populare, ca Don’t Sleep, There Are Snakes (2008), a lui Daniel Everett, Through the 
Language Glass (2010), a lui Deutscher, intens-mediatizatele studii ale psiholoagei Lera Boroditsky de la 
Stanford, precum și a altor lucrări [care] au generat o memă whorfiană în discursul public” (McWhorter, 
2014, p. xiv). Între cei citați de McWhorter, Everett este, în opinia mea, un relativist cultural: pentru el, 
limbile reflectă culturile— ceea ce nu reprezintă o dogmă întocmai cu „limbile constring gîndirea”. Deut- 
scher este și el un fervent apărător al relativismului cultural si auto-proclamat istoric al lingvisticii; a venit 
la un moment dat cu următoarea caracterizare a lui Whorf: „cel mai notoriu dintre scamatori, Benjamin 
Lee Whorf, care a păcălit o generaţie întreagă să creadă, fără nicio urmă de dovadă, că limbile amerindiene 
i-au condus pe vorbitorii lor spre o concepţie despre realitate total diferită de a noastră” (Deutscher, 2010, 
p. 21). Pe baza acestei afirmaţii singure, deduc eu, ar trebui să fie dat afară din clubul whorfianistilor, 
dacă nu si din rîndurile academice. Boroditsky este o popularizatoare a muncii experimentale a sa și a 
altora asupra RL, şi o face foarte bine—McWhorter ar trebui să o numere printre whorfianistii academici. 


John B. Carroll, editorul lui Whorf, foloseşte expresiile „problema Weltanschauung în lingvistică” în The Study of Language 
(Carroll, 1953, p. 43) şi „ipoteza Sapir-Whorf” în Introduction la opera lui Whorf (1956, p. 27). 

Intimplator, din perspectiva zilelor noastre, si cartea lui McWhorter ar trebui inclusă în rîndul celor care 
au ajutat la generarea unei ‘meme whorfiene, o situaţie pe care McWhorter însuși n-ar fi avut cum s-o 
prevadă. 

McWhorter nu este un oponent al relativităţii, dar Pinker, care este, a făcut observaţia, in The Stuff of 
Thought (2007), că ipoteza Sapir-Whorf „de-a lungul primilor ani ’70 [...] penetrase conștiința populară” 
şi că „a fost resuscitată recent” sub eticheta de neo-whorfianism: „au fost semnalate in media mai multe 
studii recente care și-au propus să arate că limba determină gindirea” (Pinker, 2007, p. 128, 124-125). 
Observati că și McWhorter, si Pinker, prieten si dușman, privesc whorfianismul popular ca „ideologie 
dominantă”. Aşadar, „obiectivismul” a încetat să mai fie dominant; poate că celor din stirpea lui Brown si 
Lennenberg ar trebui să li se recunoască contribuţia în această schimbare de direcţie ideologică. 

S-ar putea spune că, dacă faza întii a fost a lui Whorf si faza a doua a fost a whorfienilor, atunci faza 
a treia ar putea foarte bine să fie a „neo-whorfienilor”. Cine sînt însă acești „neo-whorfieni”? Există la 
ora actuală reluări importante ale operei lui Whorf şi reformulări ale întregului său „complex teoretic” 
(Silverstein, 1985, 2000; Mertz & Parmentier, 1985; Hill & Mannheim, 1992; Lee, 1996; Leavitt, 2011; 
Pavlenko, 2014). Asemenea reevaluari au avut mai degraba un efect deconstructiv, dezordonind felul in 
care lingvistii intelegeau relativitatea lingvistică. Nu felul in care este citit Whorf de către autorii respectivi 
este popularizat în media—si nici nu poate fi, de vreme ce ar fi dificil de urmărit. Probabil că termenul 
„neo-whorfieni” se aplică acelor cercetători care au încercat să reconfigureze tehnicile experimentale și să 
le aplice unor noi domenii (Lucy, 1992a,b; Gumperz & Levinson, 1996; Piitz & Verspoor, 2000; Niemeier 
& Dirven, 2000; Levinson, 2003; pentru critică de ansamblu, v. Bjork, 2008; Everett, 2013). Asemenea 
cercetări nu prea și-au găsit însă drumul spre media; şi nu multi dintre autorii lor isi asumă numele de ,,neo- 
whorfieni”. Dacă trebuie ca termenul „neo-whorfieni” să fie rezervat pentru cei câțiva experimentatori 
(cum sînt, probabil, Lera Boroditsky, Panos Athanasopoulos și destui alții) care isi fac publicitate în presă, 
atunci așa să fie! Categoria (RL2) de mai jos conţine texte mediatice care exemplifică recentele încercări ale 
lingvistilor si ale colaboratorilor lor de a verifica „ipoteza relativităţii lingvistice” prin experiment sau prin 
studii de caz asupra vocabularului și gramaticii din diverse limbi. Dar a aplica termenul „neo-whorfian” 
numai acelor cercetători a căror muncă ajunge în presă sună a falsă acuzaţie. Popularizarea muncii cuiva 
este un demers cit se poate de onorabil, poate chiar o obligaţie a lingvistilor de meserie (Labov, 1982, 
p. 173); si, în timp ce faci educaţia maselor, de ce să nu cauţi și puţină publicitate? Așa că poate că nu 
„neo-whorfienii” ar trebui făcuţi responsabili de vulgarizarea pînă la denaturare a expresiei „relativitate 
lingvistică”, ci mai degrabă prezentările popularizatoare ale unora ca Pinker (2007), Deutscher (2010) si 
McWhorter (2014). 

După cum vreau să arăt, particularitatea acestei a treia faze a popularizării RL nu este persistenta 
relativităţii și a determinismului ca principii directoare. Ceea ce orientează întreaga paletă de publicaţii din 
categoriile (RL1) pînă la (RL18) de mai jos este vulgarizarea pind la denaturare a noţiunii de RL în domenii 
adiţionale, utilizarea ei presupozitionala si mai mult ca principiu implicit decît declarat. Categoria (RL1) 
include relatări generale asupra relativităţii, iar (RL2) include rapoarte asupra unor experimente și studii 
de caz specifice. RL poate fi însă observată si în alte tipuri de publicaţii, unde nu este explicit menţionată. 
În această etapă a expansiunii sale, a treia fază în popularizarea RL, explicarea ideii nu se face împotriva 
unui fel oarecare de obiectivism, după cum a spus-o Brown, ci mai degrabă pe temeiul popularizărilor sale 
anterioare. RL devine ideologia „dominantă” în anumite chestiuni lingvistice—exact ceea ce au prevăzut 
prieteni si duşmani deopotrivă, alde McWhort si Pinker. 


3. Un corpus de texte mediatice 


Un precedent pentru studiul expus în secțiunea de fata se află la Mertz (1982), care a urmărit o „teorie 
populară” a RL într-un corpus de documente legislative din Statele Unite. Corpusul meu consistă din 
texte analogice și/sau digitale publicate în presa engleză și grecească (în continuare, de obicei, articole), 
care fie se ocupă de relativitatea lingvistică, în mod tematic, metalingvistic, fie o presupun doar, în timp ce 

abordează o chestiune lingvistică aflată în relaţie cu aceasta. (Am recunoscut deja circularitatea acestui cri- 
teriu implicat în constituirea unui corpus.) Numărul total de articole despre sau în legătură cu relativitatea 
lingvistică, avute in vedere, este de 570, cea mai timpurie fiind din 26 august 2010, iar cea mai recentă, din 
7 ianuarie 2019. Toate cele 570 de articole au fost selectate dintr-un corpus mai amplu dedicat mai multor 
teme lingvistice, alcătuit din: 2651 de materiale apărute în perioada 2010 — 31.12.2015 (fără o arhivare 
sistematică), 5049 în 2016 (cînd s-a trecut la arhivarea sisematică), 2476 în 2017, 2666 în 2018 si 67 (în 
momentul realizării studiului curent) în 2019. Zelul s-ar putea să fi jucat un rol în atingerea acelui număr 
considerabil mai mare din 2016! În ambele corpora, republicările au fost păstrate. Interesant este că toate 
textele grecești din corpus reprezintă republicări (traduceri sau parafrazări, cu și fără permisiune) ale unor 
materiale din media de ştiri englezești. 

Pentru constituirea corpusului am folosit, în ultimii ani, cîteva aplicaţii noi: Freedly, Microsoft News, 
Google News, News360, Flipboard. Toate aplicare mai ales la media din America; am folosit în respecti- 
vele aplicaţii cîteva combinaţii de cuvinte-cheie, fluxuri și „interese” predefinite. În cazul textelor grecești, 
am preferat fluxuri de ştiri. Dincolo de aceasta însă, înțelegerea mea despre ce criterii de culegere şi de 
stocare folosesc aplicaţiile în sine este destul de vagă. Admit deci că nu am avut control total asupra 
constituirii corpusului. Decizia în privinţa căror stiri vor fi, în fapt, recepționate de cineva tine probabil 
de modalitatea obișnuită a fiecărui cititor informat de a se raporta la stiri în era digitală. Dar starea aceasta 
de fapt poate genera si confuzie, deoarece cititorul nu are control real asupra textelor care i se livrează. 

În Moschonas (2014) am descris metodologia alcătuirii unui corpus mai mic, tematic, extras dintr- 
unul mai larg. Procentul textelor publicate despre RL în corpusul mai mic, raportat la numărul total de 
publicaţii pe teme lingvistice, este de 4,438561% (falsă precizie? a rotunji la 4,44% ar face figură suspectă). 
Desigur, nu este limpede ce anume măsoară acest număr, din moment ce un corpus mai mic reprezintă 
rezultatul aceluiași interes care ar determina rearanjarea pe criterii tematice a unui corpus mai mare. Totusi, 
pentru a da lingvistior o lecţie de smerenie, ar fi de bun-simt să presupunem că articolele despre sau în 
legătură cu relativitatea lingvistică, în mediu analogic sau digital, nu reprezintă decît un mic procent din 
întreaga masă a articolelor pe teme lingvistice; iar acestea din urmă sînt și ele nu mai mult decît o farima, 
în comparaţie cu masa articolelor pe teme non-lingvistice (cf. Moschonas, 2014, p. 398). 

Articolelor din media oferă, ca să folosim expresia lui Nietzsche, o perspectivă „de la jumătatea urcusu- 
lui”* asupra ideologiilor lingvistice. Putem supraveghea terenul de dedesubt, fără a pierde din privire piscu- 
rile. Textele mediatice se adresează unui public mai larg, nu sînt impovarate cu tehnicalitati academice, sînt 
mai digerabile decît pot fi cei mai multi dintre lingviști. Desi adresate poporului, ele nu obstructioneaza 
priveliştea spre profesioniștii din sferele înalte, care făuresc ideologii lingvistice iz interiorul lingvisticii. 
Nu ne vom ocupa însă, aici, de traiectoriile comunicative ce leagă lingviști, gazetari si public. 

Construirea unui corpus implică, inevitabil, un anume grad de decontextualizare a textelor, iar corpul 
acesta creat tinde să fie abordat ca text în sine. Este aceasta o eroare critica la ordinea zilei. Am putut 
observa că un corpus mai mic conţine un număr suficient de specimene, ca și de categorii. De asemenea, 
că sînt acolo atît texte polemice, cit și texte care nu-și asumă o poziţie anume; apoi, că există tot atitea 
texte pro, cite sînt cele contra relativităţii. Ideologiile se manifestă numai la plural, iar ideologiile privind 
relativitatea lingvistică— chestiune intens contestata—nu sînt o excepţie. 

* 
Faimoasa clasificare animalieră a lui Borges conţine următoarea categorie: „toate animalele incluse in 
prezenta clasificare”. Clasificarea mea riscă să fie mai poradoxală; conţine toate acele categorii de articole 
neincluse în clasificarea de fata. Adică, trei dintre categoriile prezentate mai jos, de la (RL15) la (RL17), 
sînt reprezentate în corpusul mai mic. Mai intii, (RL1 5): filmul SF Arrival (2016) a stimulat apariția mai 


“Expresia (Von halber Hohe aus) este din „Welr-Klugheit” (Stiinta voioasă) a lui Nietzsche, în traducerea lui W. Kaufmann: 
„Do not stay in the field! / Nor climb out of sight. / The best view of the world / Is from a medium height”. În traducerea lui 
Nauckhoff: „Stay not where the lowlands are! / Climb not into the sky! / The world looks best by far / when viewed from 
halfway high”; în original: „Bleib nicht auf ebnem Feld! / Steig nicht zu hoch hinaus! / Am schönsten sieht die Welt / Von 
halber Hohe aus”. 

multor articole care s-au apucat să popularizeze relativitatea lingvistica—notiune-cheie în scenariul filmu- 
lui (Moschonas, 2017); sînt apoi articole despre limbi extraterestre ficționale (con-langs); şi relatări despre 
xenolingvistică. Numai câteva, reprezentative, sînt incluse în categoria (RL1 5). Cit despre (RL16)—(RL17): 
nicio trecere în revistă exhaustivă a articolelor dedicate relativităţii lingvistice nu poate omite relativismul 
dur herderian prezent în unele media, de obicei în relaţie cu vreo limbă „naţională. Greaca moderna 
este un caz excelent. Despre naționalismul lingvistic în Grecia (RL16) si despre idealurile monolingve din 
spatele prescriptivismului din Grecia şi de aiurea (RL17) am scris în Moschonas (2004, 2009). În prezentul 
studiu voi avea in vedere doar cîteva articole reprezentative. Urmindu-l pe Borges, nimeni nu trebuie să-și 
toarne cenușă în cap dacă operează cu o clasificare construită în așa fel încît să servească propriilor sale 
interese. 

Sînt categoriile exclusiviste, i.e. există una și numai una pentru fiecare articol? Din punct de vedere 
conceptual, categoriile sînt interrelationate, se suprapun, unele chiar ar putea fi considerate subcategorii 
ale altora. De exemplu, (R12) conţine instante particulare ale relativităţii lingvistice, care exemplifica mai 
generalele ori teoreticele abordări din (RL1). Discursul managerial (RL7), discursul prescriptiv (RL16), 
corectitudinea politică (RL7) sînt strâns legate între ele, din moment ce toate tipurile de discurs avute în 
vedere exercită o anumită putere corectivă şi presupun ideea că limba modelează comportamentul. În ciuda 
suprapunerilor conceptuale, fiecare articol a fost plasat într-o singură categorie. 

Au fost delimitate optsprezece categorii, după cum urmează (cu specimene și comentarii): 


(RL1)  Expozeuri de RL (RL10) Discurs ideologic 

(RL2) Cazuri de RL (RL11) Metafore conceptuale 

(RL3)  Bi/Plurilingvism (RL12) Relativism al genurilor media 
(RL4) Limbi în pericol (RL13) Relativism etimologic 

(RL5) Traducere (RL14) Relativism cultural 

(RL6) Cuvinte intraductibile (RL15) Nationalism 

(RL7)  Corectitudine politică (RL16) Prescriptivism 

(RL8) Discurs managerial (RL17) Comunicarea cu extratereștrii 
(RL9) Determinism invers (RL18) Referinţe ez passant 


* 
(RL1). Expozeuri de RL. Articolele din (RL1) reprezintă popularizari ale cercetărilor, sintetizărilor si 
evaluărilor produse de neo-whorfieni din academie. 

Să privim la cîteva exemple. Articolul Does your language influence how you think (Grammar Girl, 
„Quick and Dirty Tips”, 22.11.2018; şi în „Scientific American”, 30.11.2018) este o expunere „echilibrată” 
a RL; o apără împotriva contraargumentelor, prezintă cîteva studii frecvent citate (despre nume de culori, 
relaţii spaţiale, limbi ce cunosc categoria gramaticală a genului) şi încheie în această notă: 


cercetări de ultimă oră au pus în evidență, ici și colo, zone în care dovezile sugerează într-adevăr 
că trăsăturile intrinseci ale limbii pe care o vorbesti pot schimba felul în care gindesti—dar într-o 
mica măsură. 


Dimpotrivă, The Sapir-Whorf Hypothesis, al lui Richard Nordquist, din ,, ThoughtCo.”, 27.10.2017 (revi- 
zuit in 01.11.2018)—text scris de către un „Profesor de engleză si retorică timp de 35 de ani”—, este in 
mod clar ostil fata de RL. Cuprinde definiţii, un rezumat istoric, critică şi multe inexactitati. Ambele texte 
sînt tipice pentru categoria (RL1). 

Nu este limpede cui se adresează asemenea articole. Pot fi comparate cu intrările dintr-o enciclopedie. 
De asemenea, este irelevant cit de corect este prezentată RL în texte ca acestea. Și A mini study in meta- 
physics: How language creates us, de Chris Miller, un text mult mai putin autoritar si foarte simplist, din 
„Ihe University of Dayton Flyer News”, 25.02.2017, tine de (RL1). Din perspectiva popularizării, ambele 
tipuri de texte sînt interesante— eruditul și naivul—, ultimul poate chiar mai mult decît primul. 

Am dat exemple de texte ale căror autori sînt sovaielnici în a accepta „ipoteza” relativităţii lingvis- 
tice. Guy Deutscher (Does your language shape how you think?, în „The New York Times Magazine”, 
26.08.2010) este mult mai putin echivoc: ,,Habitudinile gîndirii pe care cultura le-a sădit in noi din prun- 
cie modelează felul in care privim lumea si reacţiile emoţionale fata de lucrurile cu care ne întîlnim”. Ca 
indicator al popularității RL, trebuie menţionat faptul că titlul non-presupozitional (Does your language 
influence how you think?, [rom. „Limba pe care o vorbeşti iti influenţează gindirea”?], ibid.) este mai putin 
frecvent decît titlurile presupozitionale: How the language we speak affects the way we think [rom. „Cum 
afectează limba pe care o vorbim felul în care gindim”] (de Antonio Benitez-Burraco, în „Psychology 
Today”, 02.02.2017); How the language you speak influences the way you think [rom. „Cum influenţează 
limba pe care o vorbeşti felul in care gindesti”] (de Neel Burton, in „Psychology Today”, 08.08.2018); How 
language shapes our perception of reality [rom. „Cum este percepţia noastră asupra realităţii modelată de 
limba”) (de Vivian Gang, în „Fast Company”, 28.07.2018); How has language shaped who you are {rom. 
„Cum te-a facut limba ceea ce ești azi”] (de Esmeralda Bermudez, în „Los Angeles Times”, 14.06.2018); 
How has language shaped your world |rom. „Cum ţi-a fost lumea modelată de limbă”] (de Esmeralda 
Bermudez, în „Los Angeles Times”, 08.07.2018). 

Diferenţa dintre textele din (RL1) şi cele din (R12) constă în aceea că primele nu se concentrează asupra 
unor cazuri specifice, ci se mulţumesc cu rezumarea dovezilor la îndemînă ce susţin părerea generală: RL. 
Totuși, există un inventar comun de cazuri pe care le exploatează aceste sintetizări. De exemplu, iată cum 
rezumă Lera Boroditsky descoperirile în legătură cu „felul în care limba modelează felul în care gindim’, 
în conferinţa Ted pe care a sustinut-o (Ted Nov. 2017; cf. Boroditsky, 2003): 


V-am dat cîteva exemple despre cum poate limba să modeleze profund felul în care gindim, în 
varii privinţe. Limba poate, așadar, să aibă efecte considerabile, cum am văzut că se întîmplă în 
privinţa timpului si a spaţiului; oamenii pot desfășura spaţiul si timpul în cadre complet diferite 
unii fata de alţii. Limba poate lăsa urme cu adevărat adinci—ati putut vedea acest lucru în cazul 
numerelor. Faptul de a avea numerale în limbă, cuvinte pentru numere, deschide întreaga lume 
a matematicii. Desigur, dacă nu numeri, nu poţi face algebră, nu poți face niciuna din acţiunile 
necesare pentru a construi o încăpere ca cea în care ne aflăm sau pentru a transmite online această 
conferinţă, nu-i aşa? Mica scamatorie pe care o execută cuvintele-numere iti deschide accesul spre 
o lume cognitivă completă. 

Limba poate, de asemenea, să aibă efecte foarte timpurii— cum este evident în cazul culorilor. 
Acestea reprezintă decizii perceptuale simple, de bază. De felul cărora luăm cu miile, mereu. Și 
totuși, limba este implicată și în acel mecanism, preocupindu-se chiar și de aceste mărunte decizii 
perceptuale ale noastre. 

Limba poate avea efecte considerabil de largi. Problema genului gramatical poate părea un pic 
prostească, dar genul gramatical se aplică tuturor substantivelor. Înseamnă că limba poate modela 
felul în care te gindesti la orice poate fi numit printr-un substantiv. Or, aceasta nu-i putin. 

Şi, în final, v-am oferit un exemplu de cum este în stare limba să modeleze lucruri care au o 
anumită greutate pentru noi—idei precum vinovăția si pedeapsa, ori memoria martorului ocular. 
Toate acestea sînt lucruri importante în existenţa noastră cotidiană. 


Chris Weller, un „experimentat reporter de inovaţii”, relatează despre „absolut fascinantele descoperiri” 
expuse în conferinţa lui Boroditsky într-un fel si mai colorat: „timpul poate zbura în toate direcţiile”; 
„obiecte inanimate se fac stapine pe descrierile de gen ale persoanelor”; „cum numesti o culoare determina 
capacitatea ta de a o percepe”; „structurile gramaticale pot orienta atenţia detectivilor asupra anumitor 
detalii de la locul crimei” (A leading cognitive scientist reveals how language shapes your perception of gender, 
colour, and justice, în „Business Insider”, 07.11.2017). Conferinţa lui Boroditsky a fost—am eu impresia— 
chiar bine primită. Ceea ce ajută la construirea punţii dintre textele categoriei (RL1) şi cele din următoarea 
categorie. 

(RL2). Cazuri de RL. Articolele din această categorie tind să fie mai la obiect. Se ocupă de experimente 
specifice sau de studii de caz. Unele dintre ele fac publicitate unor proiecte de cercetare, venind din partea 
profesioniştilor: este emis un comunicat, iar reporterul îl introduce în presă; sau cercetătorul însuși publică 
un raport asupra muncii sale. 

„Limba iti influenţează percepţia culorilor, arată un studiu recent” — apare undeva (Olivia Goldhill, 
The language you speak changes the colors you see, în , Quartz’, 07.11.2018, cu referire la Maier & Rahman, 
2018). Limba controlează ce culori poți sau nu poți vedea, nu-i asa? [au fost traduse in limba română, 
fără tehnicalitati filologice, titlurile-rezumat, relevante pentru discuţia de fata; n.tr., A.C.]—anunţă un alt 
articol (de Scotty Hendricks, în „Big Think”, 10.01.2017, cu referire la Franklin eż al., 2008). O apariţie 
comună sînt rapoartele despre efectele relativităţii asupra percepţiei cromatice, temporale, spaţiale, a ge- 
nului. Nici problematica moralității nu este ratată, e.g.: a minţi în a doua limbă este considerat un act mai 
comod sau mai dificil, în funcţie de linia de cercetare pe care o popularizează textul publicistic respectiv (4 
minţi într-o limbă străină este mai ușor, în „Science Daily”, 19.07.2018, cu referire la Suchotzki & Gamer, 
2018; a se compara cu Jaime Fraze, Nu poți minţi — în limba ce nu-ți este nativă, în „From the Grapevine’, 
31.08.2018, cu referire la Bereby-Meyer et al., 2018). Nu lipsesc notițele despre alte capacităţi considerate 
a fi afectate de limbă: Vorbitorii a diferite limbi percep muzica diferit? (în ,,Medical Xpress”, 24.02.2016, cu 
referire la Langus et al., 2016). 

Nu toate aceste anunţuri vizează cercetări experimentale. În (RL2) intră si studii de caz în domenii 
lexicale specifice, privitoare la fenomene gramaticale sau la caracteristici funcţionale şi pragmatice ale 
limbilor. Unele teme par a fi recurente în presă. În ciuda demitizării operate de Pullum (1991), „cuvintele 
eschimosilor pentru zăpadă” continuă să aibă puls: vezi, e.g., David Robson, David Robson, There really 
are 50 Eskimo words for ‘snow’ [rom. „Cele 50 de cuvinte eschimose pentru “zăpadă chiar există”] (în „The 
Washington Post”, 14.01.2013); şi, ce să vezi?!, Cercetătorii afirmă că scoțienii dețin cele mai multe cuvinte 
pentru zăpadă (menţionează Jill Lawless, în „Toronto Sun”, 24.09.2015), mai exact, 421 de cuvinte (Nick 
Winchester, Researchers for New Scottish Thesaurus Find 421 Words for Snow, în ,,Newsweek’, 24.09.2015). 

Studiile de caz se intind pe o paleta larga, de la serioase pina in maduva oaselor, pina la ridicole. De 
pildă, studiile ce fac uz de „economia whorfiană” ar trebui privite, toate, ca demersuri de aplicare greșită a 
principiului relativităţii, pentru că încearcă să coreleze lucruri ce nu pot fi corelate. Numai că tocmai aceste 
cazuri atrag atenţia in literatură si in media (e.g., Limba pe care o vorbeşti iti poate influența abilitatea de a 
te îmbogăţi, de Kathleen Elkins, în „Business Insider”, 03.08.2015, cu referire la Keith Chen, Could your 
language affect your ability to save money?, Ted June 2012; v. şi relevantele discuţii de pe Language Log, 
cu răspunsul dat de Chen, aici). Următoarele sînt tot despre studii în legătură cu „economia whorfiana’, 
care se străduiesc să coreleze o trăsătură lingvistică, cum ar fi „exprimarea viitorului”, cu abilitatea de a lua 
decizii şi/sau de a economisi bani, la nivel national sau global: Limba modelează perspectiva oamenilor 
asupra timpului şi susținerea unor politici progresiste (de Melissa Heeke, în „American Journal of Political 
Science”, 25.01.2017); Felul in care utilizăm limba poate să ne decidă viitorul (de David Mas Masumoto, 
în „The Fresno Bee”, 27.02.2016). Primele cercetări ale lui Whorf asupra sistemului temporal la Hopi își 
găsesc ecoul în prezentări relativiste ale sistemelor temporale ca acestea din: Este percepția noastră asupra 
timpului influențată de limba? (de Panos Athanasopoulos, în „Ihe Wire”, 16.06.2017; reluat, printre 
altele, în Percepția pe care o ai asupra timpului s-ar putea să depindă de limba pe care o vorbeşti, în „The 
Sunday Times”, 08.05.2017); Felul în care mintea noastră concepe trecutul, prezentul şi viitorul depinde de 
relația noastră cu timpul (de Sarah Duffy, în „ The Conversation’, 03.01.2018); şi tot asa. Pentru Whorf, 
sistemul temporal la Hopi fusese o fereastră spre „metafizica” la Hopi; pentru cercetarea recentă, sistemele 
temporale sînt concretizări ale unor tipare de gindire distincte. 

Trebuie precizat că în categoria (RL2) intră şi articole dubitative fata de unele studii ce emit pretenția 
de a fi verificat ipoteza relativităţii lingvistice în legătură cu un oarecare fenomen lexical sau gramatical. 
Ca alternativă la teoriile relativiste despre culori, de exemplu, există articole ce pun accentul pe constrin- 
geri universale, e.g., Surprinzatorul tipar din spatele numelor de culori din întreaga lume (în „Open Cul- 
ture”, 06.08.2018, cu referire la Berlin & Kay, 1999). Cu folos ar fi si să urmărim discuţiile relevante, 

pe această temă, de pe Language Log; iată cîteva intervenţii reprezentative: Geoffrey K. Pullum, „Keith 
Chen, un economist whorfian” (Language Log, 09.02.2012); Mark Liberman, „Răspîndire culturală si 
ipoteza whorfiană” (Language Log, 12.02.2012); Keith Chen, „Economie whorfiană” (Language Log, 
21.02.2012); Mark Liberman, „Un candidat pentru prostia whorfiană nonsgalanta a anului” (Language 
Log, 1 1.03.2018). 

După cum am explicat deja, categoriile (RL1)—(RL18) sînt exclusiviste numai într-un sens forțat, ar- 
bitrar, de dragul clasificării. Suprapuneri ale categoriilor sînt firești. Grosul materialelor media din ca- 
tegoria (RL2) este reprezentat de studii ce urmăresc să arate efectele pe care le au diferite limbi asupra 
comportamentului; așa că articolele din (RL2) ating, direct sau indirect, problema bilingvismului sau 
plurilingvismului, tema următoarei categorii a noastre, (RL3). 


(RL3). Bi/Plurilingvism. Prefer să cred că articolele din aceasta categorie formează un Jocus, un topos 
conceptual (Spitzmiiller, 2005, p. 271; Spitzmiiller & Warnke, 1978, p. 191), mai degarbă decît că ele 
împărtăşesc aceeași temă. Nu toate publicaţiile despre bi/plurilingvism (tema) adoptă o poziţie relativistă, 
însă bi/plurilingvismul este terenul fertil (/oczs) pe care poate se poate ridica poziţia relativistă. 

Să mă explic, comparind pur si simplu două subclase de articole în categoria (RL3). Pe de o parte, sînt 
acele texte care promovează ceea ce se numește „beneficiile bi/plurilingvismului”, beneficii în a căror larga 
gamă se prenumără aminarea dementei (Ellen Bialystock, The health benefits of bilingualism, în „goop”, f.d.) 
şi aspectul sexy (Maureen O’Hare, Does being bilingual make you sexy?, în „CNN Travel”, 02.04.2017; 
cf. Learning a new language stimulates same pleasure centres in the brain as sex and chocolate, de Priya 
Joshi, în „International Business Times”, 25.10.2014). Nu toate articolele ca acestea adoptă în mod deschis 
poziţia relativistă, deși niciunul nu este incompatibilă cu ea. Pe de altă parte, sînt acele texte care adoptă 
o poziţie relativistă clară în chestiunea bi/plurilingvismului, e.g., Învățarea unei limbi noi scimbă modul în 
care percepi realitatea (de Ivan Miguel, în „Quartz, 29.11.2017). Avantajul bilingv în acest caz este efectul 
relativist; este vorba de un avantaj perceptual, unul care are legătură cu gindirea sau cognitia. Iar acestui 
avantaj perceptual, considerat acum a fi o abilitate ori un talent, i se face publicitate în mai multe texte: 
e.g., Despre cum a doua limbă potenteaza creierul (interviu cu Mark Antoniou, în „Knowable Magazine”, 
29.11.2018; cf. Antoniou, 2019); 5 feluri în care bilingvismul te face mai deștept (în „K Blog”, 25.09.2017; 
republicat ca Despre cum bilingvismul te face mai deştept, in ,Grammarly Blog”, 26.11.2018); Plurilingvis- 
mul este bun pentru minte — si corp (de Hans Pienaar, in „Business Day”, 12.06.2018); etc. Câteva articole 
vădesc o atitudine similară fata de bi/pluridialectalism: 4 vorbi mai multe dialecte ale aceleiaşi limbi este 
un lucru bun pentru creier (de Arika Okrent, în „Curiosity”, 06.09.2018). 

Este interesant de reţinut că media grecești este asaltată de articole similare (cele mai multe, adap- 
tări după engleză): Avo ylwoves, Ovo eyxépador („Două limbi, două creiere”, de Catherine de Lange, în 
» lo Bua”, 10.06.2012); Arwooor xa noltyhocoo sivari mo... ttvrvot (,,Bilingvii si plurilingii sînt... mai 
deştepţi”, în „Flash”, 17.11.2014); Tart o: dfyAwocor elvai evpvéorepor („De ce sînt mai destepti bilingvii”, 
în „skepsou.gr”, f.d.); [yworixd epidoua y dedtepy yldooa („Stimulul cognitiv al celei de-a doua limbi”, in 
„H Kaðnuepivh”, 14.01.2015); Or Efvec yhwowes axovilovy tov eyxépado („Limbile străine ascut mintea”, in 
»llpwto Otuo”, 13.01.2015). Apariţii ca acestea indică probabil migrarea, dinspre mentalitatea mono- 
lingvă, caracteristică pentru presa grecească în anii 1990 (Moschonas, 2001, 2004), spre o atitudine mai 
liberală fata de bi/plurilingvism. Trebuie să ţinem cont că bi/plurilingvismul nu a fost întotdeauna si peste 
tot atît de bine văzut ca acum. Poate că această re-evaluare a plurilingvismului este cea care își aruncă acum 
umbra asupra unor media care, tradiţional, au favorizat ideologia monoglosică. 

Dacă limba este cauza şi mintea este efectul, se poate deduce care este avantajul cîştigat prin bilingvism, 
sintetizat în maxima: „două limbi, două minţi” (expresie împrumutată de la Athanasopoulos er al., 2015; 
cf. Panos Athanasopoulos, How the language you speak changes your view of the world, în „Ihe Conver- 
sation”, 27.04.2015). In articolul citat, este cuprins punctul de vedere al profesionistilor; pentru punctul 
de vedere al lingvisticii populare, cf. expozeurile unei oarecare Simone Imurah, 4 Polyglot Mind (în „The 
Writing Cooperative”, 13.04.2018), care pretinde a fi o poliglota pentru care „«Bună ziua! Mulţumesc! 

lartă-mă si Îmi pare rău!» [...] sînt cuvintele magice în orice limbă”; cu toţii sîntem poligloti, atunci. 
Noţiunea de „minte bilingvă” sau cea de „creier bilingv” este, desigur, tema unor cercetări interesante 
(Javier, 2007; Hernandez, 2013; Costa, 2019), care au reprezentat baza re-evaluărilor lucide ale ideilor lui 
Whorf (Pavlenko, 2014); mă tem că nu prea mult material provenit din aceste cercetări apare în media. La 
fel, sînt ignorate și studiile care pun sub semnul întrebării avantajele bilingvismului. Presa englezească este 
de departe favorabilă bi/plurilingvismului— și, în fapt, mai mult plurilingvismului decît bilingvismului. 


(RL4). Limbi în pericol. Şi aici avem de-a face tot cu un /ocus, nu cu o categorie tematică, deoarece 
articolele ce o compun nu se ocupă de RL, dar par să o presupună, iar probabilitatea ca RL ori un concept 
legat de aceasta să fie menţionată/menţionat măcar o dată în interiorul celor mai multe dintre articole este 
mare. Menţionările tind să fie formulate cam asa: Dispariția limbilor amerindiene afectează felul în care 
înțelegem lumea naturală (de Rosalyn R. Lapier, în „Salon”, 10.10.2018); When languages die, we lose a part 
of who we are (în „The Conversation”, 09.12.2015); Cind o limbă moare, o perspectivă unică moare odată 
cu ea (afirmaţie din A way of understanding: When a language dies, a world dies with it, în „The Register- 
Guard”, 31.12.2017); etc. Se pare că motivul ,,disparitia-unei-limbi = disparitia-unui-weltanschauung” 
funcţionează si la nivel academic. Așa rezultă din faptul că David Harrison o spune in documentarul The 
Linguists (2008): „Cînd o limbă este ameninţată, ne punem problema dacă nu cumva se va pierde un fel 
unic de a vedea lumea”. 

Articolele din categoria (RL4) nu sînt doar despre limbi în pericol ori pe cale de dispariţie, ci si despre 
limbi moarte, ca latina sau greaca veche, care se presupune că întruchipează o perspectivă unică, fertilă, 
perenă asupra civilizaţiei umane; e.g., iată cum își prezintă Andrea Marcolongo propria carte din 2017— 
un best-seller—, La lingua geniale: 9 ragioni per amare il greco: „il greco antico era un modo di vedere il 
mondo” [in italiană, in orig.: „greaca antică era un mod de a vedea lumea”; n.tr., A.C.] (Editori Laterza); 
traducerii cărții în greaca modernă i se face aceeași publicitate: „n apyata eMyvucy Vocea eivai eves Tporrog 
va Brérets tov xoouo” („limba greacă antică este o cale de a vedea lumea”, Bi )1onet); să vedem acum, spre 
comparaţie, mult mai analitica descriere din ediţia în engleză a cărţii: „Fiecare limbă surpinde lumea într- 
un fel unic: cu cît este imaginea mai deosebită, cu atât este limba mai interesantă. Aceasta este ideea din 
spatele captivantei cărți a Andreei Marcolongo despre misterele limbii grecești vechi” (Editori Laterza). 
Un articol ce se apropie mult de cele din categoria (RL2) este acesta— preocupat de lexicul întrebuințat 
de greci pentru indicarea culorilor: Marea nu era niciodată albastră: experiența coloristică grecească era 
alcătuită din mișcare si tremur. Am putea vreodată să întrezărim ce vedeau [grecii] cînd priveau la mare? 
(de Maria Michela Sassi, în ,, Aeon”, 31.07.2017). 


(RLS). Traducere. Din nou, un /ocus, mai mult decît o categorie. Nici din articolele acestei categorii 
nu lipsesc declaratiile de adeziune fata de RL: Traducerea ne ofera o fereastra vitala spre fiecare limba [in 
orig.: Translation gies us a vital windae intae ither warlds; n.tr., A.C.]—o spune ironic Ishbel McFarlane, 
într-o scoțiană reinventată (în „The National”, 01.11.2018). Motivul pentru care idei si atitudini legate 
de RL apar măcar în unele dintre articolele dedicate traducerii este acela că traducerea scoate la suprafață 
problema bilingvismului, a contactului, a medierii; și că traducerea reprezintă un mecanism ce poate por- 
tretiza relativiatea (să ne gindim la „mecanismul glosării” al lui Whorf, prin ceea ce el numea „lexicări” 
[in orig., Jexations; n.tr., A.C.]; cf. Silverstein, 2000, p. 92-93). Redau un fragment dintr-un interviu 
cu traducătoarea Daisy Rockwell (in „Language Chat”, 16.11.2018), exemplificind obișnuitele dificultăți 
cărora trebuie să le facă fata un tarducator si ilustrind procesul calibrarii unei limbi prin cealaltă: 


Fără îndoială, termenii de rudenie reprezintă, în opinia mea, cel mai dificil aspect al traducerii 
din limbi sud-asiatice în engleză. Literatura produsă de femei conţine cu mult mai multi astfel 
de termeni decît cea produsă de bărbaţi, pur şi simplu pentru că, în general, mai multă acţiune 
se desfășoară în interiorul casei decît în afara ei. Mă străduiesc cit pot să găsesc în limba engleză 
forme echivalente, dar uncori includ și termeni preluaţi din textul original, ca să nu fiu acuzată 

de traducere excesivă [în engl.: over-translation, n.tr., A.C.]. Fireşte, problema termenilor de 
rudenie nu tine doar de faptul că sînt foarte elaborati, ci şi că sînt dependenţi de context, astfel 
încît ceea ce este devar pentru cineva este bhai sahib pentru altcineva și chacha ji pentru un altul 
etc. 


Fragmentul anterior este tipic, în opinia mea, pentru o serie de articole pe tema traducerii: se concentrează 
pe o problemă lingvistică locală (termenii de rudenie) ce iese la suprafață în procesul traducerii; pune 
accentul pe redarea formelor, mai mult decît pe lămurirea substratului lor conceptual sau cultural; și își 
propune să rezolve problema, într-un fel sau altul, pe tărîmul limbii-tinta. Contrar concepției generale, 
traducerea nu reprezintă un contra-argument la RL; poate fi o realizare a RL. Traducerea este o modalitate 
de „calibrare” (Whorf, 1956, p. 214) lingvistică reciprocă. 

După cum era de aşteptat, (RL5) conține și articole de tipul pierdut-in-traducere. Cu adevărat, este 
necesar să postulăm o subcategorie specială: cuvinte intraductibile. 


(RL6). Cuvinte intraductibile. Spre deosebire de cele mai multe articole din (RL5), unde opiniile pro- 
fesioniştilor contează, articolele din prezenta categorie sînt mai mult curiozitati înfățișate publicului larg. 
Saudade (portugheză) şi filotimo (greacă modernă) sînt două exemple de cuvinte „intraductibile”. Există 
destule articole de tip dicţionar: 20 de cuvinte intraductibile în diferite limbi, care descriu emoții & si- 
tuagii (in „Learning Mind”, 03.11.2018); 19 cuvinte uimitoare ce nu pot fi traduse (în „The Telegraph”, 
04.06.2018); etc. Prin „cuvinte intraductibile” se înţelege, desigur, „intraductibile în engleză”. Cuvintele 
intraductibile sînt întotdeauna expuse alături de traducerea sau de parafrazarea lor: Cuvinte intraductibile 
(si traducerea lor) (de David Shariatmadari, în „Ihe Guardian”, 21.08.2014). Cuvintele intraductibile 
sînt mistificate; se insinueaza că faptul de a fi intraductibile implică ceva profund, desi nu este clar ce 
anume. Ceaţa care acoperă „intraductibilele” înseamnă, desigur, mister pentru omul de rînd, ca şi pentru 
cercetătorul profesionist al conceptelor: cf. Cassin (2004). Se presupune că aceste cuvinte intraductibile 
ar revela ceva despre poporul care vorbește limba respectivă, o caracteristică naţională (cum se presupune 
în cazul lui „filotimo”: v. Cuvintul grecesc imposibil de tradus, de Stav. Dimotropoulos, în „BBC Travel”, 
07.06.2017; cf. “Tati n A€En “$ioriuo' Sev vrăpyai ce xauia dy yAwoow”, „De ce ‘filotimo’ nu există in 
nicio altă limba’, în „Newsbomb”, 16.10.2015). 
* 

Ma voi opri asupra urmatoarelor cinci categorii, (RL7)—(RL11), ca grup coerent. Voi explica mai intii 
sistemul de relatii creat intre categoriile din grup, iar apoi voi da citeva exemple din fiecare categorie. 

Cele mai multe articole din grupul (RL7)-(RL11) au de-a face cu aspectul performativ al RL—si, de 
asemenea, in acelasi timp, cu cel ideologic: se refera la manifestari ale RL pentru care faimosul adagiu 
al lui J.L. Austin „a spune este a face” rămîne in continuare valabil; si, în aceleași timp, pun în evidenţă 
presupozitiile, credinţele sau ideologiile care se află ascunse în discurs. Să luăm, de exemplu, corectitu- 
dinea politică (RL7). Ca practică lingvistică, corectitudinea politică exemplifică ambele dogme ale fazei a 
doua a relativităţii: determinismul și relativitatea propriu-zisă. Corectitudinea politică aspiră la idealul 
că cineva poate fi ajutat să-şi modeleze gîndurile despre rasă, vârstă, gen, sex (sau orice altceva) prin uzul 
potrivit al limbii. Avem aici, așadar, o puternică credință în determinism („limba modelează gândirea”), 
exemplificată prin foarte corectiva practică a corectitudinii politice; care, în același timp, este revelatoare 
în privinţa valorilor, convingerilor, atitudinilor, ideologiilor etc. incifrate—se spune—in limbajul stig- 
matizat. Pentru că acceptă neechivoc determinismul, corectitudinea politică este asociată cu acele tipuri 
de discurs al căror scop este persuasiunea: de pildă, cu discursul managerial si de marketing din lumea 
afacerilor, cu cel al neuroprogramării, dar și cu cel al retoricii clasice (cu întreaga sa zonă de aplicabilitate); 
articolele grăitoare pentru aceste chestiuni aparţin categoriei următoare, (RL8). (RL7) şi (RL8) au în comun 
o concepţie managerială despre discurs. Dacă acest tip de discurs ar trebui să aibă un efect și să „determine” 
gîndirea indivizilor închiși in el, atunci este posibil şi un soi de determinism invers, prin care limba este 
transformată în simptomul gîndirii care i-a fost impusă; de exemplu, felul în care cineva se exprimă poate 

fi un indiciu al rasismului și/sau al altor convingeri, sau al depresiei și/sau al altor trăsături ale respectivei 
persoane vorbitoare. Articolele care tratează limba ca simptom al unui mai larg sistem de gîndire apar 
în categoria (RL9). Relaţia dintre cele trei categorii este clară în acest moment: dacă determinismul este 
posibil (LR7-LR8), atunci este posibilă și indexicalitatea (RL9): dacă limba modelează gindirea, atunci 
limba este un simptom al gîndirii. Ar fi mai potrivit să vorbim despre moduri sau sisteme de gîndire, 
sau sisteme ale minţii, decît pur si simplu, in acest caz, despre gîndire. Asemenea sisteme de gîndire sînt 
plăsmuite în formele ideologiilor (RL10) si ies la lumină prin analiza „metaforelor conceptuale” (RL11), 
care nu sînt altceva decît simptome ale unui mod de gîndire (Lakoff & Johnson, 1980). Să recapitulăm: 
ceea ce au în comun categoriile (RL7)—(RL11) este ideea că limba poate fi folosită în modalităţi care să ne 
constringa gindirea (determinism) şi că în limbă sînt sădite anumite moduri de gîndire ce se relevă prin 
analiza „conceptelor cu care trăim” (relativism propriu-zis). Simplu spus, relativitatea este văzută ca efect 
al determinismului. 

Cu această introducere în chestiune, putem trece la prezentarea cîtorva exemple din fiecare categorie. 


(RL7). Corectitudine politică. Deoarece priveşte rasismul, articolul acesta este, cred eu, reprezentativ, 
cu un titlul fără ambiguitati în acest sens: Atenție: De ce folosirea termenului de culoare este ofensatoare 
(de Amelia Butterly, în „BBC News”, 28.01.2015). Totusi, este bine să reținem că ţintele corectitudinii 
politice variază în funcţie de convingerea sau ideologia persoanelor implicate în practica stigmatizării 
lingvistice. Să comparăm următoarele două materiale: mai întîi, Colegiu din Arizlona] denunță discurs 
al urii Alb-alimentat (de Kaila White, în „USA Today”, 30.04.2015) este un text care relatează reacţiile 
„naționaliștilor albi si ale “predicatorilor urii?” la un curs despre „problema lui a fi alb”, ţinut de Lee Bebout 
la Arizona State University. Mai este însă și acest material, din aceeași publicaţie, cam în aceeași perioadă 
de timp: Cum ne apare limba ca luptind împotriva rasismului? (de Jessica Masulli Reyes, în „USA Today’, 
06.12.2015); scris în urma împușcării mortale a unui adolescent negru de către un ofițer de poliţie, articolul 
examinează meritele evitării utilizării „termenului ‘supremationist alb, cu conotaţii rasiale”. Să punctam, 
în treacăt, că articolele din această categorie nu sînt neapărat corecte politic (deși cele mai multe sînt); ele 
sînt mai degrabă despre corectitudinea politică. 

Alte apariţii în categoria (RL7), cu înclinaţie evidentă spre relativism, suprapunîndu-se partial peste 
articolele din categoria (R12), sînt cele despre sexism: e.g., Cum sînt construite stereotipurile de gen în man- 
darină (în „The Economist”, 06.09.2018); Feministii declară că limba germană este sexista (de Austin Davis, 
în „USA Today”, 09.07.2018); Este limba germană sexistă? (în „German Language Blog”, 29.08.2018). 
Sint apoi mai multe texte despre pronumele insensibile la gen, e.g. Pronumele fără gen: Ce sînt & cum 
să le folosim (de Caroline Forsey, în „HubSpot”, 28.09.2018). Retinem și că lingvista Deborah Cameron 
publică frecvent materiale lămuritoare despre sexism si discriminare lingvistică pe blogul ei, Language, A 
Feminist Guide, cele mai multe incadrindu-se in categoria de fata. 

Cu siguranţă, rasimsul si sexismul, dacă ne luăm dupa cele expuse în articole ca acestea, reprezintă 
ţintele obişnuite ale corectitudinii politice. Dar nu sînt singurele. Recent, PETA (People for the Ethical 
Treatment of Animals)—grup ce militează pentru drepturile animalelor—a somat populaţia să înceteze 
să mai folosească „expresii anti-animale”, precum „kill two birds with one stone” [rom., lit.: „(a) ucide 
două părăsi cu o (singură) piatră”] (alternativa sugerată ar fi „feed two birds with one scone” [rom., lit.: 
„(a) hrăni două păsări cu (singură) turtă”]) (PETA Asking People to Stop Using Anti- Animal Language’, 
de Ashley Carter, în „Spectrum News — News 13”, 05.12.2018). Propunerea a fost întîmpinată cu dispreţ 
[in orig., „with scorn”; n.&s.tr., A.C.] (v. e.g., „PETA a uitat să corecteze aceste expresii anti-animale”, in 
„The Late Show with Stephen Colbert”, 06.12.2018). 


(RL8). Discurs managerial. Iată cîteva mostre reprezentative: 5 modalităţi prin care pregătirea lingvistică 
îmbunătățește performanţele angajatului (de Melanie Rogers, în „ATD”, 29.11.2018); Studiu lingvistic 
indică cele mai bune cuvinte pe care să le foloseşti in vinzari (în „Science Daily”, 29.04.2016); Schimba-ti 

cuvintele, schimba-ti viața” (de Tony Robins, în „Thrive Global”, 17.03.2017); Cum o simplă schimbare ver- 
bala ti-ar putea schimba viata (titlul original: Change a word, change your life, de Mel Schwartz L.C.S.W., 
în „Psychology Today”, 05.09.2018); etc. 

Textele mediatice despre discursul managerial nu sînt numai despre comunicarea în lumea afacerilor; 
după cum o arată ultimele două exemple, unele apar sub eticheta “dezvoltare personală. Prezentări (sau 
aplicaţii) ale PNL [„programare neuro-lingvistica’; in orig.: NLP, „Neuro Linguistic Programming”; 
n.tr., A.C.] intra si ele în aceasta categorie: Fă schimbări pozitive de viata cu PNL (in „Excellence Assu- 
red”, 24.10.2017); 5 tehnici de PNL care să-ţi schimbe viata (in „Sprouts Change”, 30.06.2017). „Puterea 
cuvintelor”, „puterea discursului pozitiv”, „cuvinte transformatoare” si alte expresii ca acestea tind să fie 
recurente în textele mediatice ale prezentei categorii. După Robins (op. cit.): 


Aceasta este puterea a ceea ce eu numesc Vocabular transformator— să-ţi foloseşti conştient cu- 
vintele ca să-ţi imbunatatesti calitatea vieţii de azi si pentru totdeauna. 


Şi iată cum explică Schwartz (op. cit.), in stilul său filozofic exaltat, de ce uzul verbului a fi (şi a altor verbe 
statice, ar trebui să adăugăm noi) ne zădărnicește posibilitatea de schimbare: 


Teza unei realităţi obiective este înlocuită de o realitate subiectivă participatoare. Această nouă 
perspectivă asupra lumii pare a fi foarte caldă si comodă pentru oameni, din moment ce partici- 
parea umană transmite o informaţie către lume, iar noi nu ne mai percepem ca obiecte disparate. 
Ca să accesăm și să beneficiem de această nouă vedere a realităţii, trebuie să ne schimbăm limba 
pe care o vorbim, deoarece [formele verbale ale lui] zf: ne tin blocaţi în realitatea secolului XVII. 


Cum s-a arătat mai sus, textele publicate din (RL8) se află în relaţie apropiată cu cele din categoria urmă- 
toare. 


(RL9). Determinism invers. Dacă avocaţii corectitudinii politice ori propovăduitorii oricărui tip de 
discurs managerial caută să influenţeze imaginea despre lume si chiar viata cuiva convingindu-si enoriașii 
să adopte noi obiceiuri lingvistice, lucrul acesta se întâmplă pentru că acești avocaţi si propovaduitori sînt 
siguri că în limbă este deja sadit un „mod de gîndire”. La fel stau lucrurile si în privinţa textelor mediatice 
din categoria (RL9). Acestea caută urme ale mentalitatii sau caracterului unei persoane ori a/al unui popor 
în limba pe care o utilizează. Sînt acestea cîteva exemple reprezentative: Căile ascunse prin care limba iti 
trădează caracterul (cu adaosul: De fiecare data cînd deschidem gura, ne dăm arama pe fata, fara să avem 
habar c-o facem, de Christian Jarrett, în BBC”, 21.07.2017); Oamenii în depresie folosesc limba altfel — Iată 
cum poți să-ți dai seama (în „The Conversation”, 15.04.2018). 'Trăsătura cutare de personalitate poate 
fi dedusă și numai pe baza markerilor fonologici: Cit de ADINCA iti este iubirea? Vocile grave indică 
interesul sexual si pot ajuta femeile să iasă în evidenţă, ne spun cercetările (de Colin Fernandez, în ,, The 
Daily Mail”, 19.12.2018). 

Indexicalitatea discutata in aceste texte nu se leaga exlusiv insa de trasaturile de caracter sau de perso- 
nalitate. Să comparăm aceste exemple, diferite din punct de vedere tematic (si nu uitaţi că, după cum v-am 
prevenit deja, exemplele variază de la serioase la dubioase): Cum problemele lingvistice îngreunează reacția 
în momente de criză—articol ce relatează un viol colectiv (în „The Economist”, 15.11.2018); Bătaie de 
inimă fetală vs. sarcină forțată: războaiele lingvistice ale dezbaterilor pe tema avortului— articol recent 
care ar putea fi plasat foarte bine și în categoria (RL7), supra (de Amy Harmon, în „The New York Times”, 
22.05.2019; articolul nu fusese înregistrat în corpus de la început); Ne trebuie o noua limba ca să vorbim 


5De asemenea, o carte cu același titlu, de Joyce Meyer (Hodder & Stoughton, London, 2012). Există o uriașă literatură 
despre influențarea oamenilor prin limba în scopuri economice; e.g., Sarah Myers McGinty, Power Talk: Using Language to 
Build Authority and Influence, Warner Books, New York, 2001; Murray Kevin, Language of Leaders: How Top CEOs Commu- 
nicate to Inspire, Influence and Achieve Results, Kogan Page, London, 2012; Egnal Bart, Leading Through Language: Choosing 
Words That Influence and Inspire, Wiley, Hoboken, NJ, 2015. 

despre economie (de Tom Clark, în „The Guardian”, 19.02.2016)— articol ce aduce aminte de studiile de 
„economie whorfiană” din categoria (RL2); S-ar putea ca popularitatea veganismului să altereze limba 
ficțională— articol despre metaforele culinare, ce ar putea să apară şi în categoria (RL11) (de Shareena 
Z. Hamzah, in „The Conversation”, 22.11.2018); Studiu al mărcii de lenjerie feminină [X] dezvăluie cu- 


vintul de care femeile se tem cel mai tare (in „Cision”, 30.07.2015); ori să ne oprim asupra acestei meme cu 

circulaţie largă, de a cărei origine nu sînt sigur”, care pare să sugereze faptul că femeile cunosc mai multe 


nume de culori decît bărbaţii deoarece—ne dăm seama daca apelăm la stereotipul potrivit— femeile sînt 
mai ,,vestimentar-constiente” decît bărbaţii: 


HOW WE SEE COLORS 


WOMEN SCARLET e) pëb MEN 
DARK RED O 
WINE RED @ 
PLUM ° 
EGGPLANT 
pro VIOLET 
PURPLE O 
LAVENDER O 
CARNATION O 
STRAWBERRY O 
FUCHSIA O FIN 
SALMON O 
ORANGE O 
MELON O 
YELLOW O 
LEMON O 
LIME O 
FRESH GRASS @ 
GREEN @ 
DARK GREEN @ GREEN 
moss @ 
GREEN-YELLOW O 


SEA GREEN O 
BLUE-GREEN O \ BLUE 


ORANGE 


\yettow 


SKY BLUE @ 
TURQUOISE @ 


Pînă si Pinker, care, după cum am văzut, este ostil ideii de RL, pare să accepte un anumit tip de determinism 
invers: Steven Pinker de la Harvard: Cum vorbim revelează ce gindim (în „Big Think”, 02.04.2015)’. 


(RL10). Discurs ideologic. “Limba X-ului’ este o construcție metonimica („limba mass mediilor”) sau 
analogică („limba artelor”) foarte comună. Cînd X se întîmplă să fie o ideologic, politică ori de altă natură, 
‘limba X-ului’ se referă, prin determinism invers, la tiparele de gîndire (sau valori, sau „ideologeme”) ale 
respectivei ideologii, indexate în discurs. Iată două exemple de acest tip: Limba stingii (de Joseph Carli, 
în AIMN, 01.12.2018); Limba neoliberalismului (de Jason Hirthler, în „ Counterpunch”, 25.10.2013). 
Tiparul limba-contringe-gindirea este evident si în: Cum schimbă limba perspectiva asupra conflictului 
israeliano-palestinian din Gaza (de Randa Abdel-Fattah, în „The Sunday Morning Herald”, 18.07.2014); 
Lingvistica ti poate ajuta pe conservatori si liberali să se reconcilieze in privința realităţii obiective (de Tom 
Syverson, în „Quartz, 23.02.2017). 


*C£. Cind vine vorba de culori, femeile € bărbaţii nu au aceeași ochi [in orig.: When it comes to color, men € women aren't 
seeing eye to eye] (de Jordan Gaines Lewis, PhD, în „Psychology Today”, 08.08.2015)—articol potrivit și în categoria (RL2). 

7Un titlu mai bun pentru discuţia aceasta ar fi Cum vorbim revelează cum gindim. Este interesant că argumentul pe care 
Pinker îl aduce împotriva RL este că RL identifică limba cu gindirea: „nimeni nu crede că limba este același lucru cu gindirea 
şi că toată viata noastră mentală constă în a recita enunturi”; cf. Pinker (1994, p. 57 seqq.), unde susține că „ideea că gindirea 
este același lucru care este limba este [...] o convenţie absurdă” Numai că nimeni nu a pretins vreodată că limba și gindirea 
sînt același lucru; dimpotrivă, pentru ca limba si gîndirea să se coreleze, ca în „ipoteza Sapir-Whorf”, este necesar ca ele să fie 
menținute separate. 

SPresupunerea relativistă că ideologiile sînt cumva sddite sau înrădăcinate în limbă este destul de răspîndită si în cercurile 

(RL11). Metafore conceptuale. “Mctaforele conceptuale (Lakoff & Johnson, 1980)—sau, mai gene- 
ral, “conceptualizările'— reprezintă exact ceea ce se revelează la analiza ideologiilor, valorilor, cadrelor 
mentalitare ori tiparelor de gîndire. De aceea, categoriile (RL10) şi (RL11) sînt atît de apropiate. Avem 
câteva exemple: Metaforele ne pot schimba opiniile în modalități de care nici nu ne dăm seama (de Steve 
Rathje, in „Quartz”, 31.03.2018); Război contra metaforelor înșelătoare! (de HJ., în „The Economist”, 
21.07.2016, unde metafora războiului este utilizată în războiul declarat contra metaforei războiului); 6 
idei preconcepute ascunse în cuvintele de zi cu zi (lar tu nici n-ai băgat de seamă) (de Michael Dawson, Mike 
Bedard & Dan Hopper, în „Cracked”, 21.11.2017). Unele dintre aceste articole se referă la celebrul studiu 
despre „boala ca metaforă” —la modă după Sontag (1978, 1989). 
* 

În categoriile (RL 1)—(RLG) am introdus texte mediatice care relatează despre felul in care „limba constringe 
gîndirea”. În categoriile (RL7)-(RL11) am văzut exemple de articole care se concentrează asupra felului 
în care „limba indexează gîndirea” prin determinism invers. Următoarele două categorii au în vedere 
modalități diferite prin care limba afectează gindirea: genuri publicistice noi, în cazul grupei (RL12), și 
etape mai vechi într-o limbă, în cazul grupei (RL13). 


(RL12). Relativism al genurilor media. Moschonas (2001) demonstrează că presa scrisă grecească din 
perioada 1999-2001 are tendinţa de a pune comunicarea mediată de calculator într-o lumină proastă, cu 
scopul de a crea o panică morală în legătură cu iminenta ameninţare a limbii grecești de către noile media; 
Thurlow (2006) ajunge la aceeaşi concluzie după ce examinează articolele de stiri despre limba engleză, din 
perioada 2001-2005; si constată că evaluarea negativă a noilor genuri media „se îngemănează” cu ingri- 
jorarea fata de „inabilitatea comunicativă a tinerilor”, În corpusul alcătuit pentru studiul de faţă, am avut 
în vedere numai materialele publicistice care scriu despre un efect oarecare al textelor din nou-apărutele 
genuri media, nu neapărat unul negativ. Iată un eseu general-expozitiv din această categorie: Cum schimbă 
media felul în care gindim (în „Forbes”, 07.11.2017). Iar acesta este un exemplu de articol care se preocupă 
de comunicarea prin SMS [in orig.: texting; n.tr., A.C.]: Cum comunicam prin SMS spune multe despre 
personalitatea noastră (de Ashley Carman, in „The Verge”, 09.11.2018; am putea plasa acest articol si 
in (RL9), supra). Deşi în aceasta categorie intră destul de multe texte tehnofobe, am impresia că noile 
genuri media nu mai sînt prezentate in lumina negativă care a dominat începutul de secol. Dezbaterea 
publică dacă sau nu Codificarea digitală ar putea satisface nevoia unei limbi străine în şcolile din Florida 
(în „WFLA”, 12.02.2016) demonstrează că, cel putin pentru o parte din instructori, o limbă digitală ar 
putea fi un substitut pentru una naturală— gîndire metonimică/analogică pusă în evidenţă si de textele 
publicistice din categoria (RL11). 


(RL13). Relativism etimologic. Am creat această categorie pentru a așeza aici mai ales acele texte care 
comit așa-numita eroare de judecată etimologică, i.e. susțin că „adevărata” semnificaţie a unui cuvânt sau 
a unei expresii poate fi înţeleasă numai dacă se tine seama de sensul etimonului acestuia/acesteia; v., e.g. 
The etymology of orange”: Which came first, the color or the fruit? |lit.: „Etimologia lui “portocală: Ce a 
fost mai întîi, culoarea sau fructul?”] (de Jason Kottke, în „Kottke.org”, 02.08.2018). Nu sînt sigur daca 
aceasta este o categorie corect construită, intrucit pare să contrazică relativismul istoric asociat adesea cu 
antropologia boasiană; v. însă Pot ideile să supraviețuiască transformărilor din limba? Asupra ipotezei Sapir- 
Whorf în traducere, emoji si cultura pop (de Elisa Gabbert, în „Guernica”, 11.03.2016), unde se discută 


academice. Ideologia este frecvent prezentată ca „filosofie implicită” în activităţile practice cotidiene (o „filosofie a praxisului”, 
spune Gramsci). Unii dintre analiştii critici ai discursului folosesc exact această metaforă, i.e. că ideologia este „înrădăcinată” în 
limbă; e.g., Fairclough (2001, p. 2, 14) crede că ideologia este „ubicuă în limbă” şi vorbeşte despre „proprietăţile ideologice” ale 
limbii. Ideea că o ideologie este sădită în limba însăși nu trebuie confundată cu ideea că o ideologie este cu necesitate implicită, 
tacită ori presupozitionala; cf. Mertz (1982, p. 4) cu referire la RL: „Teoriile populare sînt tacite; lanţul implicational [...] care 
le leagă nu este explicit formulat. Teoriile populare contin și un fel de logică internă [...]. Totuși, aceasta nu înseamnă că teoriile 
populare sînt cu necesitate consistente din punct de vedere logic”. 

despre chestiuni ce se potrivesc și categoriei (RL12). 
* 


Acum, pentru că ne apropiem de sfîrșit, să vedem mai pe scurt ce se întîmplă în cazul categoriilor rămase. 


(RL14). Relativism cultural. Existenţa separată a acestei categorii mi s-a impus din nevoia de a diferenţia 
relativismul cultural de RL. Relativismul cultural apare adesea ca alternativă la relativitatea lingvistică (e.g., 
la Deutscher, 2010). Prin relativism cultural înțeleg ideea că limbile „reflectă” cultura, nu atît că „întru- 
pează” tipare de gîndire. Mecanismele relativismului cultural și ale RL sînt, fireşte, aceleași: determinismul 
invers si indexicalitatea. Se presupune că în limbă găsim „imprimările” culturii și „urmele” habitudinilor 
de gîndire. "Totuși, interconectatele idei că limba „reflectă” cultura, că aceasta este „filtrată” prin „purismul” 
unei limbi, că o limbă este „calea” sau „fereastra” spre o altă cultura, că în limbă este prezervat spiritul unui 
popor etc. sînt asociate în primul rînd cu relativismul cultural’. 

Există o suprapunere considerabilă între textele mediatice din această categorie si cele din categoria 
(RL4). Dam câteva exemple: Sensibilitatea culturală si valoarea învățării unei limbi (de Amelia Rose, 
în „Ihe Argus”, 31.10.2018); Limba si cultură (de Karen Sternheimer, în „Everyday Sociology Blog”, 
08.10.2018). Ambele articole citate au în vedere învăţarea limbilor străine. Următorul este despre o 
particularitate culturală ceva mai specifică: Cum mirosim? Teribil! Resursele de hrană s-ar putea să afecteze 
felul in care descriem mirosurile (de Nicola Davis, în „The Guardian”, 18.01.2018). 

Pentru categoriile (RL1 5) şi (RL16), aflate în relaţie, care solicită o analiză separată şi mult mai amplă, 
trimit la lucrări precednte (Moschonas, 2001; 2004; 2009). 


(RL1 5). Nationalism. Articolele din (RL1 5) prezintă ceea ce este frecvent numit „relativism herderian”, o 
varietate mult mai puternică de relativism whorfian. Relativismul herderian este asociat cu naționalismul. 
Poate fi studiat ca două concepţii majore: aceea că „fiecare limbă are sau este un spirit aparte” şi aceea 
că „fiecare limba are sau este un teritoriu—real sau imaginat”. Această concepție teritorială despre limbă 
a ghidat presa grecească pe diverse teme lingvistice pentru multă vreme (Moschonas, 2004). Concepţia 
teritorială nu se manifestă atît de mult în Anglia sau în Statele Unite, dar pare să fie dominantă în comu- 
nitatile in care se defasoara conflicte lingvstice. Interesant, în ambele articole citate mai jos, naționalismul 
urmează, drept corolar, relativismului. 

lată un text de opinie din „Ihe Hindu’, pe care l-am selectat pentru principiul deschis relativist din 
titlu: Limba nu doar oglindește lumea. Limba o face (de Mini Krishnan, în „The Hindu’, 23.06.2018): 
articolul este o pledoarie pentru necesitatea de a fi predată în școli o limbă regională în plus, care să con- 
trabalanseze influenţa englezei. 

Al doilea exemplu este un material preluat de pe un blog grecesc. Autorul discută, printre altele, despre 
vocabularul cromatic a diverse limbi, pentru a demonstra cit de strinsa este legătura dintre limbă și vorbire. 
Si emite ideea că realitatea noastră este fabricată de către limbă. Încheie apoi cu următoarea afirmaţie zon 
sequitur: 


Cei care nu se consideră membri ai unui grup etnic, care nu recunosc continuitatea naţională și 
lingvistică se dezrădăcinează, rămînînd pe veci refugiați, oriunde s-ar afla. (Ty yhadooa—xau Ty 
oxéyy—bov eowoav eMyvixy [,,Limba—si gîndirea— dăruite mie sînt grecesti”], în „Sanejoker”, 
26.12.2015). 


?Relativismul cultural este interpretat adesea ca etică a comunicării. Pentru McWhorter (2014, p. 45), „impulsul dominant 
al whorfianismului popular este de a scoate în evidenţă feluri în care alte societăţi sînt superioare celei vestice: sînt mai conștiente 
de căi alternative de cunoaștere, sînt mai puţin cuprinse de obsesia viitorului, mai conștiente de topografia proprie, mai sensibile 
la sursele de informatie”. „Entuziasmul whorfianismului popular”, conform lui McWhorter (2014, p. 53), „este înrădăcinat în 
ceea ce ar putea fi declarat şi impuls religios, adică, credința pe care gîndirea omului modern o jură pretuirii, îngrijirii şi protejării 
diversităţii, în locul respingerii ci”. Profilul moral al „whorfianistului popular” pe care il schiteazi McWhorter se potrivește mai 
bine, cred eu, relativistului cultural. 

(RL16). Prescriptivism. Prescriptivismul, cu deosebire cel de natura puristă, este susţinut de nationalism. 
Mentionez aici doar un exemplu de text ce relatează despre interdicţia impusă de l’Académie française 
fata de așa-numita „l'écriture inclusive” (expresiile fără marcă de gen), a cărei utilizare a devenit o temă 
majoră în presa franceză spre sfîrşitul anului 2017: „[Lecriture inclusive] pune limba franceză în «pericol 
de moarte», susţine [Académie française” (de Thomas Godard & Olivia Walsh, în „The Conversation’, 
15.11.2007) 
* 
(RL17). Comunicarea cu extraterestrii. În 2016, filmul SF Arrival a stirnit un şuvoi de texte in presa 
tipărită si electronică. Filmul, bazat pe nuvela lui Ted Chiang Story of your life, este despre o lingvista care 
primește din partea armatei misiunea de a descifra o limbă extraterestră. Lingvista pune la bătaie tehnici 
de teren si reușește să descifreze limba fiinţelor extraterestre descifrindu-le mai întîi modul de gîndire; 
iată deci relativitatea lingvistică. Jessica Coon a funcţionat ca lingvistă-consultant pe platourile de filmare 
şi oferă o listă cu articolele despre film și despre importanţa în scenariu a RL, aici: Arrival: Activitatea 
lingvistică de teren pe marele ecran”; cf. Moschonas (2017). Dacă pentru nimic altceva, cazul lui Arrival 
este grăitor pentru cît de estompată este distincția dintre lingvistica populară şi cea profesionistă. 
* 

(RL18). Referinţe en passant. În evaluări de natură estetică, e.g. în prezentări de carte sau de artă, 
sînt deseori strecurate trimiteri la RL. Categoria (RL18) ar putea fi folosită însă si pentru a acoperi toate 
acele referinţe la RL care nu au putut fi incluse în categoriile discutate anterior. Cineva ar putea crede că 
asemenea referinţe sînt de mică importanţă. Dar lucrurile ar putea foarte bine să stea exact pe dos. Daca 
am dispune de o măsurătoare precisă a referintelor ez passant, atunci am putea estima cât de cit acurat cit 
de răspîndită, echilibrată ori încărcată de prejudecăţi a devenit această idee care continuă să răsară acolo 
unde te aștepți mai putin. 

Închei expunerea acestor categorii (şi a referintelor la RL en passant şi nestiute de nimeni) cu un 
fragment din My Shakespeare al lui Kate Tempest. Textul (mai bine vazut decit citit) arata cit de pre- 
supozitional a devenit stilul lingvistic al lui Shakespeare; este vorba despre un autor devenit limba; este 


despre RL. 


cuvintele lui sint scena povestilor noastre—a devenit un poet a carui poetica s-a inserat adinc in 
tesatura limbii noastre, e in gurile noastre, cuvintele lui s-au incilcit in jurul alor noastre si nasc 
expresii ce spun bine ce simtim, n-am sti cum ne-am simti de n-ar fi ele. 


4. Rezumat si concluzii 


Popularizarea RL este un proces care a început cu Benjamin Lee Whorf însuşi. A fost aceasta faza întîi a 
popularizării RL. Faza a doua a continuat cu formularea, testarea RL ca ipoteză de lucru— „ipoteza Sapir- 
Whorf”—si consolidarea ei în forma a două principii, cel al determinismului si cel al relativităţii propriu- 
zise. Lucrarea de fata a urmărit cea de-a treia fază, curentă, a popularizării RL. Datorită noilor media, 
popularizarea este acum posibilă la scara maselor. 

Pentru a vedea cum este concepută RL si cum se vorbește despre ea în discursul popular, am examinat 
un corpus de texte metalingvistice care fie sînt explicite în legătură cu RL, fie vădesc, fără să isi propună 
acest lucru, unele caracteristici ale RL. Toate textele sînt disponibile pe internet, chiar dacă sursa multora 
dintre ele este presa tipărită. 

Am separat textele publicistice in 18 categorii, (RL1)—(RL18). Eseurile expozitive (RL1) şi prezentările 
de studii de caz (RL2) sînt în mod explicit despre RL. Celelalte categorii conţin texte care relatează ori emit 
opinii despre diverse chestiuni lingvistice din perspectiva RL, fără să fie nevoie să si conştientizeze acest lu- 
cru. Cîteva categorii—(RL3) despre bi/plurilingvism, (RL4) despre limbile în pericol, (RL5 ) despre tradu- 
cere şi (RL6) despre cuvintele intraductibile— pot fi văzute mai bine ca topoi, ca loci unde se manifestă urme 
ale RL. Simpla existenţă a unor /oci ca atare demonstrează că RL este principalul mijloc de conceptualizare 

a temelor relevante. Categoriile (RL7) despre corectitudinea politică, (RL8) despre discursul managerial, 
(RL9) despre determinismul invers si indexicalitate, (RL10) despre discursul ideologic și (RL11) despre 
metaforele conceptuale formează un grup coerent de materiale despre mecanica RL. RL este prezentată 
fie ca practică de comunicare—(RL7) şi (RL8)—cu efecte asupra atitudinilor sau a modului de gîndire 
ale/al recetorului, fie, pe calea determinismului invers, ca tipar lingvistic cristalizat (Whorf ar fi folosit 
expresia „fel de a vorbi”) ce indexeaza atitudinile sau modul de gîndire ale/a emițătorului—(RL9) pina 
la (RL11). În următoarele două categorii, textele mediatice comentează pe marginea tiparelor lingvistice 
relativizate fata de noile genuri media (RL12) si totodată fata de sensurile istorice ale repectivelor tipare 
lingvistice (RL13). Un alt grup de texte are de-a face cu relativismul cultural (RL14), naționalismul (RL1 5) 
şi prescriptivismul (RL16)—desi admitem că acestui grup nu i s-a dat aici atenția pe care ar merita-o. 
(RL17), comunicarea cufiinte extraterestre, este o categorie orfană; ar putea funcţiona însă ca subcategorie 
a (RL2), un alt studiu de caz, în funcţie de speranța pe care cineva şi-ar pune-o în xenolingvistică sau în 
funcţie de cit de indreptatiti sîntem în a trata o limbă imaginară sau nemaiintilnita ca si cum ar fi, pur şi 
simplu, o alta limba. 

Textele mediatice pe care le-am studiat (publicate în presa tipărită si digitală) oferă o „privelişte de la 
jumătatea urcusului” a RL. RL reprezintă într-adevăr un punct unde se întîlnesc ideologiile profesioniste 
şi cele populare despre limbă. Nu am putea înţelege adevărata forță a RL dacă ne-am închide în aria 
lingvisticii. Nu am pierdut din vedere cit de prost pregătit, gol de informatie ori chiar stupid se arată a 
fi discursul despre RL, în mass media. Dar nici nu am ignorat faptul că, în cazul RL, discursul mediatic isi 
are originea în discursul academic. 

Categoriile cu ajutorul cărora am examinat RL în discursul popularizat și/sau popularizator nu coin- 
cid —sau coincid numai partial—cu ceea ce Lee (1996) numeşte „complexul teoriei Whorf”, alcătuit din 
douăsprezece „elemente” sau parti; ele nu coincid—sau coincid doar partial—cu a lui Silverstein (2000, 
p. 98-101) reconstuctie în șapte parti a felului în care, conform lui Whorf, conceptele culturale apar in 
limbă. Şi cu siguranţă nu coincid cu pripitele schițe de whorfianism popular executate în lucrările virulente 
ale unor scriitori de teapa lui McWhorter, Deutscher sau Pinker. Dificultatea demersului a constat in 
aceasta: pentru a ajunge să recunoaștem presupozitiile RL, este nevoie să acceptăm drept cadru de refe- 
rinta literatura academică de ordin secundar asupra RL, cunoscînd pericolul de a fi pierdut din vedere 
presupozitiile sădite in RL „din afară”; însă tocmai aceste influenţe care vin „din afară” au contribuit la 
transformarea RL într-o ideologie comună, o „mișcare populară” —sau o pandemie. Într-adevăr, în catego- 
riile care formează grupul de mijloc (RL7)—(RL11), RL pare să funcţioneze ca ideologie nebăgată în seamă 
dar dominantă (în sensul lui Abercrombie & Turner, 1978), atît în interiorul cât şi în afara academiei. Este 
în zilele noastre ideologia de serviciu în chestiuni legate de analiza (critică) a textelor. 

RL este o fereastră înspre ceea ce este diferit. Procură nişte lentile prin care se poate privi la aspectele 
unei limbi nefamiliare. Din acest motiv, popularizarea relativităţii lingvistice este pur și simplu o altă 
modalitate de calibrare, alături de traducere, glosare!” 


spune Whorf (1956, p. 214) despre calibrare: 


sau stricta exegeză lingvistică. Să ne amintim ce 


niciun individ nu este liber să descrie natura cu impartialitate absolută, ci este constrins să adopte 
anumite moduri de interpretare, chiar și atunci cînd crede despre sine că este cu desavirsire liber. 
Cel mai aproape de această stare de libertate ar fi un lingvist familiarizat cu foarte multe sisteme 
lingvistice foarte diferite. Pind acum niciun lingvist nu a atins o asemenea poziţie. Cunoastem 
astfel un nou principiu al relativităţii, care spune că nu toţi observatorii sînt ghidaţi de aceleași 
dovezi fizice spre aceeași imagine a universului, decît dacă fondurile lor lingvistice sînt similare 
ori dacă pot fi, într-un oarecare fel, calibrate. 

Această concluzie mai degrabă surprinzătoare nu este atît de evidentă dacă este să comparăm 
numai limbile moderne europene, poate cu latina si greaca introduse în ecuaţie, pentru un calcul 
mai precis. Între aceste limbi există o considerabilă unanimitate care, la prima vedere, pare să 


Despre complexul „mecanism de glosare” al lui Whorf, v. Silverstein (2000, p. 92 seqq., 131 n. 10). 

confirme logica naturală. Dar această unanimitate există doar pentru că toate aceste limbi sînt 
dialecte indo-europene croite după același plan bazal, transmis pe cale istorică de la ceea ce a 
fost, cu multă vreme în urmă, o singură comunitate de vorbire; deoarece dialectele moderne 
împărtășesc de mult, în procesul construirii lor, o cultură comună; și pentru că o bună parte a 
acestei culturi, în partea mai intelectuală a ei, derivă din fundamentul lingvistic latin si grecesc. 
Așa se face că acest grup de limbi satisface cazul special amintit în bucata de frază care începe 
cu „decît dacă” în afirmaţia despre principiul relativităţii lingvistice, de la sfârșitul paragrafului 
anterior. Din această condiţie se naște unanimitatea descrierii lumii la comunitatea oamenilor de 
ştiinţă moderni. Dar trebuie subliniat faptul că „toţi observatorii vorbitori de indo-europeană 
modernă” nu este același lucru cu „toţi observatorii”. 


Retinem, mai întîi, că pentru Whorf RL este un principiu, nu o ipoteză. Retinem, de asemenea, că RL este 
despre observaţii; de aici, că este un principiu metalingvistic. Pe lingă traducere si alte mijloace de calibrare 
legate de traducere, reprezintă mijloace de calibrare inclusiv vorbirea despre limbi, explicarea structurii 
lor, aducerea la lumină a logicii lor ascunse, criptate, chiar vorbirea despre relativitatea lingvistică şi despre 
calibrare. Relativitatea lingvistică urmărește conştientizarea lingvistică!!. Aceasta este ceea ce, probabil, 
ar trebui să se străduiască să obțină discursul popular despre... sau orientat de relativitatea lingvistică. 

Ca principiu metalingvistic, relativitatea lingvistică însăși este un mijloc de calibrare a limbilor; si la 
fel este și popularizarea relativităţii lingvistice. 

